
Disgrifiad Swydd 

[bookmark: _Hlk168324752]ADRAN:  	Gwasanaeth Cyfiawnder Ieuenctid

SWYDD:	Therapydd Celf 
	
GRADD Y SWYDD:		GR12

YN ATEBOL I'R: 	Rheolwr Strategol – Gwasanaeth Cyfiawnder Ieuenctid a Gwasanaethau Trawma

DIBEN Y SWYDD:	
Darparu asesiad Therapi Celf arbenigol iawn, ymyrraeth ac arweinyddiaeth glinigol yn y Gwasanaeth Trawma i blant, pobl ifanc a theuluoedd sy'n profi trawma, trallod emosiynol, anawsterau ymlyniad ac anghenion cymhleth o ran perthnasoedd.

Bydd gan ddeiliad y swydd gyfrifoldeb ymreolaethol am gyflwyno ymyriadau therapiwtig arbenigol gan ddefnyddio seicotherapi celf a dulliau therapiwtig creadigol i gefnogi adferiad, rheoleiddio emosiynol, gwydnwch a llesiant.

Darparu ymgynghori proffesiynol, goruchwyliaeth fyfyriol ac arweiniad therapiwtig i Weithwyr Cymdeithasol, ymarferwyr cymorth i deuluoedd a staff amlddisgyblaethol sy'n gweithio gyda phlant a theuluoedd yr effeithir arnynt gan drawma. Bydd y rôl yn cyfrannu at brosesau diogelu, cynllunio gofal a rheoli risg drwy ddarparu fformiwleiddiad clinigol arbenigol a mewnwelediad therapiwtig.

Bydd deiliad y swydd yn chwarae rôl allweddol yn y gwaith o ddatblygu gwasanaethau, datblygu'r gweithlu ac ymgorffori ymarfer sy'n ystyriol o drawma ac o gyflwr seicolegol ar draws y gyfarwyddiaeth.
PRIF GYFRIFOLDEBAU A GWEITHGAREDDAU:

· Darparu ymyriadau Therapi Celf unigol a grŵp arbenigol iawn i blant, pobl ifanc a theuluoedd sydd ag anawsterau cymhleth o ran emosiynau, ymddygiad, datblygiad a pherthnasoedd. 
· Cynnal asesiadau therapiwtig cynhwysfawr, fformiwleiddiadau clinigol a chynllunio ymyriadau mewn perthynas â thrawma, ymlyniad, colled, cam-drin, esgeulustod a phrofiadau niweidiol yn ystod plentyndod. 
· Cynnal cyfrifoldeb am lwyth achosion cymhleth, gan arfer lefel uchel o ymreolaeth broffesiynol a barn glinigol. 
· Cyflwyno ymyriadau therapiwtig arbenigol gan ddefnyddio amrywiaeth o ddulliau creadigol, symbolaidd a dieiriau i gefnogi mynegiant emosiynol, cyfathrebu ac adferiad seicolegol. 
· Darparu ymgynghori proffesiynol a goruchwyliaeth fyfyriol i Weithwyr Cymdeithasol, staff cymorth i deuluoedd ac ymarferwyr eraill ynghylch ymarfer sy'n ystyriol o drawma, llesiant emosiynol a dulliau therapiwtig. 
· Cynorthwyo ymarferwyr i ddeall effaith emosiynol trawma, trawma eilaidd a dynameg perthnasoedd o fewn systemau teuluol. 
· Cyfrannu arbenigedd therapiwtig arbenigol at brosesau diogelu, cynllunio amddiffyn plant, cynllunio gofal a chymorth, cyfarfodydd amlddisgyblaethol a thrafodaethau achosion cymhleth. 
· Gweithio ar y cyd ag asiantaethau addysg, gofal cymdeithasol, iechyd a phartneriaid i sicrhau cymorth cydgysylltiedig ac effeithiol i blant a theuluoedd. 
· Datblygu a chyflwyno rhaglenni hyfforddi, gweithdai a sesiynau ymwybyddiaeth sy'n ymwneud â thrawma, ymlyniad, rheoleiddio emosiynol, cyfathrebu therapiwtig ac ymarfer therapiwtig creadigol. 
· Hyrwyddo ac ymgorffori ymarfer sy'n ystyriol o drawma a seicoleg ar draws y maes gwasanaeth. 
· Darparu arweinyddiaeth glinigol mewn perthynas â chyflwyno ymyriadau Therapi Celf diogel a moesegol yn unol â safonau'r Cyngor Proffesiynau Iechyd a Gofal (HCPC), codau ymddygiad proffesiynol a deddfwriaeth berthnasol. 
· Cynnal cofnodion clinigol, adroddiadau a dogfennaeth therapiwtig cywir, cyfrinachol ac o ansawdd uchel yn unol â gofynion proffesiynol a sefydliadol. 
· Sicrhau rheolaeth ddiogel a moesegol o waith celf, asesiadau a deunyddiau therapiwtig. 
· Cyfrannu at werthuso gwasanaethau, sicrhau ansawdd, archwilio, ymchwil a gweithgarwch gwella parhaus. 
· Cefnogi'r gwaith o ddatblygu llwybrau therapiwtig, polisïau a modelau arloesol o ymyrraeth yn y Gwasanaeth Trawma. 
· Cymryd rhan mewn datblygu proffesiynol, goruchwyliaeth glinigol a gweithgareddau datblygu proffesiynol parhaus i gynnal cofrestriad proffesiynol ac arbenigedd arbenigol. 


DYLETSWYDDAU CYFFREDINOL

Iechyd a Diogelwch
Cyflawni'r rolau a chyfrifoldebau cyffredinol a phenodol a nodir yn y Polisi Iechyd a Diogelwch

Cyfle Cyfartal
Sicrhau bod pob gweithgaredd yn cael ei weithredu yn unol â deddfwriaeth Cyfle Cyfartal ac arferion gorau.

Diogelu
Mae amddiffyn plant, pobl ifanc neu oedolion mewn perygl yn un o gyfrifoldebau craidd pob cyflogai.  Dylid rhoi gwybod am unrhyw bryderon i'r Tîm Diogelu Oedolion neu'r Gwasanaeth IAA Plant o fewn MASH.

Adolygiad a Hawl i Amrywio
Mae'r Disgrifiad Swydd hwn fel y mae'n berthnasol ar hyn o bryd a chaiff ei adolygu'n rheolaidd. Efallai y bydd gofyn i chi gyflawni tasgau eraill y gellir eu neilltuo i chi'n rhesymol, gan gynnwys gweithgareddau datblygu, sydd o fewn eich gallu a'ch gradd.

Gwiriad Cofnodion Troseddol 
Mae'r swydd hon yn ei gwneud yn ofynnol cael gwiriad cofnodion troseddol drwy'r Gwasanaeth Datgelu a Gwahardd (DBS).


Manyleb y Person
Therapydd Celf

Mae'r priodoleddau canlynol yn cynrychioli amrediad y sgiliau, y galluoedd a'r profiad ac ati sy'n berthnasol i'r swydd hon.  Disgwylir i'r ymgeiswyr fodloni'r priodoleddau sydd wedi'u nodi fel rhai hanfodol (Ydy).

	Gofynion
	Hanfodol
	Dull Gwerthuso/Profi

	Cymwysterau, Addysg a Hyfforddiant 
	· MA Therapi Celf / Seicotherapi Celf.
· Cofrestru gyda HCPC fel Therapydd Celf / Seicotherapydd Celf.
· Tystiolaeth o ddatblygiad proffesiynol parhaus.
	Ydy 
Ydy

Ydy

	Cyflwyno tystysgrifau cymwysterau gwreiddiol a ffurflen gais.

	Gwybodaeth a Phrofiad
	· Profiad ôl-gymhwyso sylweddol o gyflwyno ymyriadau therapiwtig i blant, pobl ifanc a theuluoedd.
	Ydy
	Cyfweliad, ffurflen gais a phroses ddethol.

	
	· Profiad o weithio gyda thrawma, anawsterau ymlyniad, profiadau niweidiol yn ystod plentyndod ac anawsterau emosiynol cymhleth.
	Ydy
	

	
	· Profiad o weithio mewn amgylcheddau diogelu ac amlasiantaeth.
	Ydy
	

	
	· Profiad o ddarparu goruchwyliaeth broffesiynol, ymgynghori neu gymorth ymarfer myfyriol i Weithwyr Cymdeithasol neu ymarferwyr eraill.
	Ydy
	

	
	· Profiad o gyfrannu at asesiadau cymhleth, cynllunio gofal a gwneud penderfyniadau amlddisgyblaethol.
	Ydy
	

	
	· Dealltwriaeth o ymarfer sy'n ystyriol o drawma a seicoleg ac sy'n seiliedig ar gryfderau.
	Ydy
	

	Sgiliau a Rhinweddau Personol
	· Gallu rheoli risg glinigol gymhleth, trallod emosiynol a phryderon diogelu sensitif.
	Ydy
	Cyfweliad, ffurflen gais a phroses ddethol.

	
	· Sgiliau cyfathrebu a rhyngbersonol cryf gyda'r gallu i ddylanwadu ar weithwyr proffesiynol a'u cynghori ar draws asiantaethau.
	Ydy
	

	
	· Gallu darparu hyfforddiant a gweithgareddau datblygu'r gweithlu.
	Ydy
	

	
	· Gallu gweithio'n annibynnol wrth gyfrannu'n effeithiol o fewn timau amlddisgyblaethol.
	Ydy
	

	Sgiliau a Rhinweddau Personol Parhad
	· Sgiliau cryf o ran trefnu, cofnodi ac ysgrifennu adroddiadau.
	Ydy
	Cyfweliad, ffurflen gais a phroses ddethol.

	
	· Ymrwymiad i ymarfer gwrthwahaniaethol, cydraddoldeb a chynhwysiant.
	Ydy
	

	
	· Sgiliau TG da, gan gynnwys hyfedredd wrth ddefnyddio Microsoft Office.
	Ydy
	

	
	· Sgiliau trefnu a rheoli amser da.
	Ydy
	

	
	· Mae angen i ymgeiswyr feddu ar drwydded yrru ddilys lawn y DU a bod yn barod i ddefnyddio eu cerbyd eu hunain ar deithiau busnes swyddogol.
	Ydy

